cyanic-selkie/wikianc huggingface dataset:
Tampereen Uimaseura
Vuoden 2013 tammikuussa TaUs ja Koovee ilmoittivat yhdistävänsä uintilajien kilpajaostonsa uudeksi huippu-uinnin erikoisseuraksi, Uinti Tampereeksi (UiTa). Yhdistymisen myötä TaUs:n urheilutoiminta loppui, ja nykyisin seura keskittyy UiTa:n varainhankintaan ja toiminnan tukemiseen.
Toichi Suzuki
Jalkapallomaajoukkue
Suzuki kuului Japanin U-20 joukkueeseen alle 20-vuotiaiden MM-kilpailuissa 2019.
Mila Rodino
Mila Rodino (”Rakas isänmaa”) on Bulgarian kansallislaulu. Laulu perustuu Tsvetan Radoslavovin isänmaalliseen lauluun ”Gorda Stara Planina”, jonka hän kirjoitti ja sävelsi Serbialais-bulgarilaisen sodan aikaan 1885. Laulusta tuli kansallislaulu 1964. Tekstiä on muokattu useaan otteeseen, viimeksi vuonna 1990.
Vuosina 1886–1944 Bulgarian kansallislauluna oli Shumi Maritsa — Шуми Марица (”Kuohu Maritsa, veren punaama”).
Мила Родино
Mila Rodino
Epävirallinen suomennos:
Rakas isänmaa
Aiheesta muualla
Kuuntele Bulgarian kansallislaulu laulettuna
Sieppijärven koulu
thumb|300px|Sieppijärven koulu. Sieppijärven koulu on koulu Sieppijärven kylässä Kolarin kunnassa Lapin maakunnassa. Koulurakennus valmistui vuonna 1910. Sieppijärven koulu tuhoutui Lapin sodassa ja se uudelleenrakennettiin 1950-luvulla. Sieppijärven koulussa on noin 50 oppilasta. Sieppijärven ala-asteen rehtorina toimii Pertti Unga. Vuonna 2011 annettiin Sieppijärven ala-asteen vanhalle puolelle purkutuomio. Vanhan puolen purkaminen piti alkaa vuoden 2012 alkupuolella mutta joku valitti oikeuteen purkutuomiosta ja purkaminen pitkittyy.
Galapagoksenpartamato
Galapagoksenpartamato (Riftia pachyptila) on yli kaksi metriä pitkäksi kasvava putkimatolaji, joka esiintyy Tyynessä valtameressä, mustien savuttajien läheisyydessä. Galapagoksenpartamato sietää ympäristössään korkeaa lämpötilaa ja korkeita rikkipitoisuuksia. Se on esimerkki ekstremofiilisestä eliölajista. Laji kuvattiin tieteelle vuonna 1981.
Suurin osa madosta on pysyvästi eläimen ympärilleen erittämän putken sisällä. Ainoa putken ulkopuolelle tuleva osa on punainen kidus, jonka väri aiheutuu pitkälle erikoistuneesta hemoglobiinista, joka kykenee sitomaan sekä happea että rikkiä. Häirittynä galapagoksenpartamato vetää kiduksen suojaan putken sisään. Kiduksen avulla mato kerää ympäröivästä merivedestä happea, hiilidioksidia sekä rikkivetyä. Galapagoksenpartamadon aineenvaihdunta on sikäli erikoinen, ettei sillä ole lainkaan suuta tai suolistoa vaan kaikki madon tarvitsema ravinto syntyy sen sisällä, trofosomiksi kutsutussa kudoksessa elävien rikkibakteerien tuottamana. Näiden bakteerien energianlähteenä toimii rikkivedyn hapettaminen ja hiilen lähteenä madon keräämä hiilidioksidi. Erikoinen strategia on tehokas ja galapagoksenpartamato onkin nopeimmin kasvava meressä elävä selkärangaton ja se kasvaa jopa 3 millimetriä vuorokaudessa. Galapagoksenpartamadon tiedetään saavuttaneen 1,5 metrin pituuden alle kahdessa vuodessa.
Galapagoksenpartamadon saalistajiin kuuluvat savuttajan ympäristössä elävät ravut. Yksittäinen musta savuttaja ei ole välttämättä kovin pitkäikäinen ja lähteen sammuttua myös kaikki sen ympärillä elävät putkimadot menehtyvät. Laji kuitenkin lisääntyy tehokkaasti. Hedelmöitys on ulkoinen: koiras ja naarasmadot laskevat sukusolunsa meriveteen, missä munasolut hedelmöityvät. Hedelmöityneestä munasolusta syntyvät toukat kiinnittyvät kiviin hydrotermisen lähteen läheisyydessä, mahdollisesti jopa satojen kilometrien päässä paikasta, jolla niiden vanhemmat elävät.
Robin Dahlstrøm
Robin Dahlstrøm (s. 29. tammikuuta 1988 Oslo, Norja) on norjalainen jääkiekkoilija, joka pelaa GET-ligaenin Storhamar Dragonsissa. Hän on pelipaikaltaan vasen laitahyökkääjä.
Seuraura
Dahlstrøm on Vålerenga IF:n kasvatti. Hän siirtyi 16-vuotiaana Frisk Askeriin kaudeksi 2004–2005. Seuraavalla kaudella 2005–2006 Dahlstrøm debytoi seuran GET-ligaen -joukkueessa. Kausi 2006–2007 oli hänen tulokaskautensa, joka toi Dahlstrømille 43 runkosarjaottelussa tehot 7+6=13 sekä seitsemässä playoff-ottelussa tehot 2+1=3. Kaudella 2008–2009 hän oli 16 osumallaan Frisk Askerin toiseksi paras maalintekijä Elias Godoyn kanssa. Kaudella 2009–2010 Dahlstrøm jakoi tehoilla 15+21=36 joukkueen sisäisen pistepörssin voiton David Nyströmin kanssa. Kevään 2010 karsintasarjassa hän oli seitsemällä osumallaan Frisk Askerin paras maalintekijä Nyströmin ja René Corbetin kanssa.
Kaudeksi 2010–2011 Dahlstrøm siirtyi Sparta Warriorsiin, jossa hän teki GET-ligaenin yhden kauden piste-ennätyksensä tehoilla 22+18=40. Dahlstrøm jakoi koko liigan maalipörssin kahdeksannen sijan Lillehammer IK:n Gino Guyerin ja Stavanger Oilersin Juha-Pekka Loikaksen kanssa. Hän voitti kauden päätteeksi Norjan-mestaruuden.
Dahlstrøm palasi kaudeksi 2015–2016 kotimaahansa ja siirtyi vuoden mittaisella sopimuksella Lørenskog IK:n paitaan. Hän oli joukkueen paras maalintekijä ja kolmanneksi paras pistemies tehoilla 20+19=39. Dahlstrøm jakoi GET-ligaenin maalipörssin seitsemännen sijan Vålerenga IF:n Jørgen Karterudin kanssa. Hän voitti kauden päätteeksi hopeaa. Joulukuussa 2015 Dahlstrømin sopimusta Lørenskogin kanssa jatkettiin vuodella. Kaudella 2016–2017 hän ehti pelata joukkueessa yhdeksän ottelua, kunnes lokakuussa 2016 Dahlstrøm siirtyi loppukauden sopimuksella Allsvenskan-joukkue AIK IF:ään. Helmikuussa 2017 hän vaihtoi kuitenkin loppukaudeksi Tanskan Metal Ligaenin Herning Blue Foxiin.
Kaudeksi 2016–2017 Dahlstrøm palasi taas kotimaahansa ja siirtyi kaksivuotisella sopimuksella Storhamar Dragonsin riveihin.
Maajoukkueura
Dahlstrøm edusti Norjaa Sotšin olympiakisoissa 2014 sekä MM-kilpailuissa vuosina 2013, 2014, 2015 ja 2016. Hän pelasi myös alle 20-vuotiaiden MM-kilpailuissa vuosina 2007 ja 2008 voittaen jälkimmäisestä turnauksesta A-lohkon pronssia. Dahlstrøm pelasi myös alle 18-vuotiaiden MM-kilpailuissa vuosina 2005 ja 2006. Norja pelasi ensimmäisen turnauksen I-divisioonassa ja voitti B-lohkon kultaa nousten seuraavaksi vuodeksi pääsarjaan.
Muuta
Dahlstrømin pikkuveli Fabian Zuccarello pelaa WSHL-junioriliigan Valencia Flyersissa. Hänen vanhempi velipuolensa Mats Zuccarello Aasen pelaa NHL-joukkue New York Rangersissa.
Euroopan astronauttijoukot
thumb|250px|ESAn astronautti [[Christer Fuglesang harjoittelee avaruuskävelyä veden alla STS-116-lentoa varten]] Euroopan astronauttijoukot ovat ryhmä Euroopan avaruusjärjestön avaruuslentäjiä. Heitä on tällä hetkellä kahdeksan aktiivia jäsentä, kaikki miehiä. Ryhmän päämaja astronauttikeskus EAC (European Astronauts Centre) sijaitsee Kölnissä, Saksassa. Astronauttiryhmän jäsenet osallistuvat useisiin projekteihin sekä Euroopassa – esimerkiksi teknologiakeskus ESTECissä Alankomaissa, missä testataan muun muassa avaruusaluksia – että maailmalla, kuten NASAn Johnsonin avaruuskeskuksessa ja Tähtikaupungissa Venäjällä.
Astronauttihaku
Ensimmäinen ryhmä ESAn astronautteja valittiin vuonna 1978. Astronautit osallistuivat muun muassa Spacelab-lennoille. Toinen valintakierros vuonna 1992 liittyi ESA:n Columbus-avaruuslaboratorioprojektin valmisteluun. Vuonna 1998 astronauttiryhmää täydennettiin vuoden 1992 haun valitsematta jääneillä finalisteilla. ESAn astronauttiryhmä oli suurimmillaan 2000-luvun alussa, jolloin siinä oli 16 henkeä. Eläkkeelle siirtymisen ja muiden syiden takia ryhmässä on enää kahdeksan henkeä, joilla ei ole välttämättä enää monta lentovuotta jäljellä. Avaruusohjelmien laajentuessa haettiin 19. toukokuuta – 15. kesäkuuta 2008 uuteen astronauttiryhmään jäseniä. Ensimmäistä kertaa ESAn astronauttikoulutukseen voitiin hakea kaikista ESAn 17:stä jäsenmaasta, myös Suomesta, vaikka Suomi ei virallisesti osallistu ESAn miehitettyjen avaruuslentojen ohjelmaan. Astronauttikoulutukseen ja muuhun ESAn toimintaan pyritään hakemaan huippuosaajia.
Uuteen astronauttihakuun otti osaa 8 413 henkeä kaikista ESAn jäsenmaista. Suomesta haki astronauttikoulutukseen 336 henkilöä, eli 4,0 % kaikista hakijoista. Eniten hakemuksia saatiin Ranskasta (22,1 %) ja Saksasta (21,4 %). Hakijoita karsittiin jatkossa psykologisilla testeillä ja lääketieteellisellä arvioinnilla.
Kevään 2009 aikana noin neljänkymmenen hengen joukosta valittiin haastattelujen jälkeen kuusi henkeä astronauttikoulutukseen. ESA julkisti uudet astronautit 20. toukokuuta 2009. Suomalaisia ei päässyt astronauttikoulutukseen. Suomalainen Jussi Lehtonen pääsi kuitenkin kymmenen parhaan joukkoon. ESAn uudet astronautit ovat Luca Parmitano (Italia), Alexander Gerst (Saksa), Andreas Mogensen (Tanska), Samantha Cristoforetti (Italia), Timothy Peake (Iso-Britannia) ja Thomas Pesquet (Ranska).
Uuden astronauttiryhmän koulutus kestää neljä vuotta. Heidät koulutetaan käyttämään Sojuz- ja Orion-aluksia. Avaruussukkulahan on tuolloin jo eläkkeellä. Myös kuumatkat ovat mahdollisia Orion-aluksen myötä. NASA lopettaa Kansainvälisen avaruusaseman rahoituksen vuonna 2015, joten avaruustoiminnan jatkaminen asemalla on siitä lähtien epäselvää ESAnkin osalta.
Nykyiset aktiiviset jäsenet
Euroopan avaruusjoukoissa on kahdeksan aktiivipalveluksessa olevaa astronauttia vuonna 2009 astronauttikoulutukseen päässeiden lisäksi: kaksi ranskalaista ja italialaista, yksi belgialainen, saksalainen, alankomaalainen ja ruotsalainen. Kukin heistä on käynyt avaruudessa, Frank De Winne viimeisenä. Hänet laukaistiin toukokuussa 2009 alkaneelle lennolle Sojuz TMA-15 Kansainvälisen avaruusaseman Retkikunta 20:n jäsenenä ja hän palasi maahan 1. joulukuuta 2009. Kaikki ryhmän jäsenet Jean-François Clervoyta luukuunottamatta ovat käyneet Kansainvälisellä avaruusasemalla.
Léopold Eyharts on viettänyt ryhmän avaruuslentäjistä eniten aikaa avaruudessa, yli 69 päivää. Euroopan ennätys on kuitenkin entisellä Saksan astronautilla Thomas Reiterillä, joka vietti 350 päivää avaruudessa.
Avaruusjoukkojen nuorin jäsen on Roberto Vittori (s. 1964), vanhin on Hans Schlegel (s. 1951).
Entiset Euroopan astronauttijoukkojen jäsenet
ESAn astronauttijoukkojen entisiä jäseniä on 14. He ovat eläkkeellä tai siirtyneet muihin tehtäviin.
Avaruussukkulalennot
Euroopan avaruusjoukkojen astronautit ovat osallistuneet lukuisisille avaruuslennoille ennen Kansainvälisen avaruusaseman aikakautta, varsinkin Spacelabin hyötykuorma-asiantuntijoina.
Lennot Mirille
Euroopan avaruusjoukkojen astronautit ovat lentäneet myös Mir-avaruusasemalle Sojuz-avaruusaluksilla ja avaruussukkulalla.
Lennot kansainväliselle avaruusasemalle
Kansainvälisellä avaruusasemalla käyneitä ESAn astronautteja ovat:
The Call of Megiddo
The Call of Megiddo on puolalaisen black metal -yhtye Hell-Bornin toinen studioalbumi, joka on julkaistu vuonna 2002.
Ménièren tauti
Ménièren tauti on sisäkorvan sairaus, jonka keskeisimmät piirteet ovat korvan soiminen ja paineentunne, toistuvat kiertohuimauskohtaukset ja kuulon heikkeneminen toispuolisesti ja matalista taajuuksista (alle 2000 Hz) alkaen. Tautia on kutsuttu kolmen H:n sairaudeksi (humina, huonokuuloisuus ja huimaus) ja sen kuvasi ranskalainen Prosper Ménière vuonna 1861.
Ajallinen kulku
Ménièren taudin kulku tunnetaan lähinnä oireiden näkökulmasta. Ensimmäisten oireiden ilmaannuttua Ménièren tauti on krooninen ja osalla hitaasti etenevä tauti, mutta siinä esiintyy ennen kaikkea kohtauksia, epäaktiivisia vaiheita ja vaihtelua – erityisesti taudin alkuvaiheessa. Kohtaukset kestävät tyypillisesti noin 20 minuutista 12 tuntiin kerrallaan ja toistuvat vaihtelevin väliajoin. Erityisesti taudin alkuvaiheessa tila voi olla täysin normaali kohtausten välillä. Taudin edetessä oireet muuttuvat pysyvämmiksi.
Sijainti
Ménièren tauti on tyypillisesti aluksi toispuolinen ja muuttuu noin 15–50 %:lla myöhemmin molemminpuoliseksi. Tauti kohdistuu tyypillisesti aluksi sisäkorvan simpukan kierteen loppuosan rakenteisiin, jotka vastaavat matalista äänistä (noin alle 2000 Hz), ja se voi edetä täältä koko simpukan alueelle eli koko taajuusalueelle.
Syyt
Ménièren tauti on sisäkorvan sairaus, jossa sisäkorvassa olevan nesteen eli endolymfan määrä on joistain syistä lisääntynyt. Noin 5–23 prosentilla Ménièren tauti on selvästi perinnöllistä (ns. familiaalinen Ménièren tauti). Tauti ilmaantuu pääosin 20–60 vuoden iässä eli harvoin jo nuorena tai vasta iäkkäillä; perinnöllinen tauti ilmenee jonkin verran nuoremmilla kuin ei-perinnöllinen tauti.
Ehkäisy
Tehokkaita menetelmiä Ménièren taudin ilmaantumisen ehkäisemiseksi ei vielä tiedetä.
Diagnostiikka
Ménièren taudin diagnostiikka perustuu kliiniseen haastatteluun ja tutkimukseen sekä audiogrammitutkimukseen. Korva-, nenä- ja kurkkutautien erikoislääkärin konsultaatio on usein aiheellista. Diagnoosin varmistaminen vaatii tavallisesti kuukausien seurantaa.
Kliinisessä haastattelussa tyypillisesti havaitaan Ménièren tautiin sopivat huimaus- ja kuulo-oireet (ks. Oireet). Potilaalla ei ole migreeniä ja ennen kaikkea tajunta, motoriikka ja sensoriikka ovat kohtauksen aikana normaalit, eli tajunnan tason laskua ja halvausoireita ei ole esiintynyt. Kliinisessä tutkimuksessa voidaan havaita, että sairaan korvan kalorinen ärtyvyys on heikentynyt, Unterbergerin marssikokeessa voidaan nähdä yli 45 asteen kääntymä sairaan korvan puolelle ja tärykalvolöydös on normaali.
Audiogrammitutkimuksessa nähdään kuulokynnysten alenemaa sekä ilma- että luujohteisesti (eli sisäkorvatyyppisesti) mataliin taajuuksiin painottuen; toispuolisissa tapauksissa vähintään 20 dB:n alenema 500, 1000, 2000 ja 3000 Hz:n keskiarvossa toiseen korvaan verrattuna.
Walter Huston
Walter Huston (6. huhtikuuta 1884 Toronto, Ontario, Kanada – 7. huhtikuuta 1950 Beverly Hills, Kalifornia, Yhdysvallat) oli kanadalaissyntyinen Oscar-palkittu näyttelijä.
Ménièren tauti
Diagnostiikka
Diagnostiikassa poissuljetaan ainakin seuraavat Ménièren tautia mahdollisesti muistuttavat tilat:
Walter Huston
Ensimmäisen merkittävän roolinsa Broadwayllä Huston sai vuonna 1924 näytelmässä Mr. Pitt. Ensimmäisen elokuvaroolinsa hän sai elokuvassa Gentlemen of the Press vuonna 1929. Näyteltyään sekalaisissa rooleissa 1930-luvulla, Huston palasi vuonna 1938 lyhyeksi aikaa Broadwaylle näytelmään Knickerbocker Holiday. 1940-luvulla hän esiintyi muun muassa elokuvissa Piru ja Daniel Webster ja Tähtilipun sävel. Tunnetuimman roolisuorituksensa Huston teki vuoden 1948 elokuvassa Sierra Madren aarre, josta hän sai Oscar-palkinnon parhaasta miessivuosasta. Elokuvan ohjasi Walter Hustonin poika John Huston.
Ménièren tauti
Hoito
Ménièren taudin hoitoon voivat kuulua ensinnäkin erilaiset sopeutumista edistävät ja stressiä vähentävät keinot, kuten informointi taudin luonteesta, elämäntapojen säännöllistäminen, oma lääkäri ja vertaistuki sekä kuntoutus- ja sopeutumisvalmennuskurssit. Suomessa vertaistukea, tietoa ja kursseja tarjoavat ainakin Suomen Meniere-liitto ja Kuuloliitto. Työnkuvan muokkaaminen oirekuvaan sopivammaksi voi olla aiheellista, mutta suurin osa potilaista tarvitsee korkeintaan tilapäistä sairauslomaa taudin aktiivisissa vaiheissa. Ménièren tauti ei estä autolla ajoa. Vaikeimmissa tapauksissa pysyvä työkyvyttömyysratkaisu voi kuitenkin olla aiheellinen. Suomessa käytettyä kynnystä työkyvyttömyyseläkkeelle on kuitenkin kuvattu hyvin korkeaksi.
Walter Huston
Walter Huston on saanut tähden Hollywood Walk of Famelle.
Ménièren tauti
Hoito
Ménièren taudin lääkehoidossa voidaan käyttää beetahistiiniä esim. 24–12 mg × 2 asteittain vähentäen tai hydroklooritiatsidi-amiloridia pienellä annoksella kaliumtasoja ja verenpainetta seuraten. Myös näiden kahden hoidon yhdistelmää on käytetty. On kuitenkin huomattavaa, että betahistiini ei näytä ehkäisevän huimauskohtauksia. Kohtauksellista pahoinvointia voidaan hoitaa myös pahoinvointilääkkeillä eli antiemeeteillä peräpuikkoina annosteltuna. Myös pahoinvointia ehkäisevä lääkehoito on mahdollinen; tämän mahdollinen vaikutus ajokykyyn on syytä huomioida.
Ménièren tautia on hoidettu vaikeammissa tapauksissa myös korvakäytävän painepulssihoidolla, välikorvan gentamysiini-injektioilla, tasapainohermon katkaisulla ja sisänesterakkulan dekompressioleikkausella. Näistä näyttö ainakin dekompressioleikkauksen ja gentamysiini-injektioiden hyödystä on vähäinen.
John Martin Darko
John Martin Darko (30. toukokuuta 1945 – 12. tammikuuta 2013) oli ghanalainen roomalaiskatolinen piispa. Hänet vihittiin papiksi Sekondi-Takoradin hiippakuntaan 25. heinäkuuta 1976 ja nimitettiin sen johtoon 27. kesäkuuta 1998. Piispaksi konsekroinnin suoritti 10. lokakuuta Peter Kodwo Appiah Turkson, jota avustivat Dominic Kodwo Andoh ja Gregory E. Kpiebaya.
Darko erosi tehtävistään piispana 14. joulukuuta 2011.
Nailpin
Nailpin on vuonna 2001 perustettu belgialainen rockyhtye. Se on julkaissut kolme albumia 12 To Go, White Lies and Butterflies ja III. Tunnetuimpia kappaleita ovat "The Ending", "This Coma" ja "They Don't Know". Yhtye on ollut lämmittelijänä Avril Lavignen ja Bon Jovin keikoilla.
Geraldo Dantas de Andrade
Geraldo Dantas de Andrade (29. syyskuuta 1931 Rio de Janeiro – 1. toukokuuta 2021 ) oli brasilialainen roomalaiskatolinen piispa. Hänet vihittiin dehoniaanien papiksi 18. joulukuuta 1957 ja nimitettiin São Luís do Maranhãon arkkihiippakunnan vihkipiispaksi sekä Cibalianan titulaaripiispaksi 18. helmikuuta 1998. Piispaksi konsekroinnin suoritti 18. huhtikuuta Paulo Eduardo Andrade Ponte, jota avustivat José Nelson Westrupp ja Xavier Gilles de Maupeou d'Ableiges.
Dantas de Andrade toimi vihkipiispana, kunnes jäi eläkkeelle 15. syyskuuta 2010.
Nokia 7610 Supernova
Nokia 7610 Supernova on Nokian matkapuhelinmalli, joka tuli myyntiin elokuussa 2008. Nokian suositushinta puhelinmallille on 220–270 euroa. Matkapuhelimessa on 3,2 megapikselin kamera, peilipinta ja liukuva kansi. Supernovassa on myös paikka muistikortille. Siinä on radio, Bluetooth ja pakettidata. Puhelimella on myös mahdollista selata internet-sivustoja.
Jorien ter Mors
Jorien ter Mors (s. 21. joulukuuta 1989 Enschede, Alankomaat) on alankomaalainen pikaluistelun olympiakultamitalisti ja maailmanmestari sekä kaukalopikaluistelun olympia- ja MM-mitalisti sekä Euroopan-mestari.
Ter Mors voitti Kolomnassa 2016 pikaluistelun maailmanmestaruuden 1 000 metrillä ajalla 1.14,73 ja 1 500 metrillä ajalla 1.53,92. Gangneungissa 2017 hän saavutti pronssia 1 000 metrillä. Sprinttereiden MM-kilpailuissa hän sai kultaa Changchunissa 2018 sekä pronssia Soulissa 2016 ja Calgaryssa 2017. EM-kilpailujen sprinttiottelussa hän sai hopeaa Heerenveenissä 2017. Hän on saavuttanut kaukalopikaluistelun MM-kilpailuissa hopeaa 1 000 metrillä 2013 ja 3 000 metrin viestissä 2011. Hän on voittanut Euroopan-mestaruuden kokonaiskilpailussa 2014 sekä viestissä 2011, 2012, 2013, 2014 ja 2016. Hän on saanut kokonaiskilpailussa lisäksi EM-hopeaa 2012 ja pronssia 2013. Viestissä hän on saavuttanut EM-pronssia 2007 ja 2010.
Kōta Yamada
Kōta Yamada (s. 10. heinäkuuta 1999 Kanagawa) on japanilainen jalkapalloilija.
Jalkapallomaajoukkue
Yamada kuului Japanin U-20 joukkueeseen alle 20-vuotiaiden MM-kilpailuissa 2019.
Legacy of the Nephilim
Legacy of the Nephilim on puolalaisen black metal -yhtye Hell-Bornin kolmas studioalbumi, joka on julkaistu vuonna 2003.
Suomen luontokeskus Haltia
thumb|250px|Vielä rakenteilla olevan Haltian pohjoissivu Nuuksiontielle. thumb|250px|Haltian julkisivu [[Nuuksion Pitkäjärvi|Nuuksion Pitkäjärvelle.]] thumb|250px|Haltian itäpääty. Näkötorni Pohjannaula avautuu kansallispuistoon päin.
Suomen luontokeskus Haltia on toukokuussa 2013 avattu luontokeskus Solvallan urheiluopiston vieressä Nuuksion kansallispuiston läheisyydessä Espoossa Nuuksion kaupunginosassa. Keskuksen rakennutti kiinteistöosakeyhtiö Nuuksiokeskus Oy, jonka osakkaat ovat Metsähallitus, Espoon kaupunki ja Solvalla Nedre Ab. Luontokeskuksen toimintaa rahoittaa Metsähallituksen ja Solvalla Nedre Ab:n ohella kuusi lähikuntaa: Espoo, Helsinki, Kauniainen, Kirkkonummi, Vantaa ja Vihti. Suomen luontoa esittelevä keskus tavoittelee sekä lähi- että kaukomatkailijoita. Haltian rakennus on arkkitehti Rainer Mahlamäen suunnittelema. Luontokeskus sai miljoonan euron lahjoituksen Jane ja Aatos Erkon säätiöltä.
Haltiassa on myös Ravintola Haltia ja luontomyymälä.
Näyttelyt
Haltian päänäyttelyn ytimenä ovat Suomen 40 kansallispuistoa, mutta pääosin se keskittyy Nuuksioon ja pääkaupunkiseudun lähiluontoon. Näyttelyn kuvat seuraavat luonnon vuodenkierron rytmiä. Näyttelyn sydämenä toimii Osmo Rauhalan teos Peliteoria. Kuviin ja av-tekniikkaan perustuvaa näyttelyä on mahdollista uudistaa säännöllisesti. Viherkehä ja kaupunkiluonto esittelee pääkaupunkiseutua ympäröivän luontokohteiden verkoston, Viherkehän, ja sen luontoharrastusmahdollisuuksia. Haltian erikoisnäyttelyt avaavat erilaisia näkökulmia luontoon. Erikoisnäyttelyt vaihtuvat kerran tai kaksi vuodessa.
Ekoteknologia
Haltia on suunniteltu ja rakennettu mahdollisimman kestävän rakentamisen periaatteiden mukaisesti tavoitteena mahdollisimman pieni hiilijalanjälki. Ympäristönäkökulmat huomioidaan Haltian toiminnassa. Rakennuksen julkisivumateriaalit puu, kupari, luonnonkivi, ruohokate ja kuusi kestävät aikaa. Katon viherkate sitoo lisäksi ilmakehän hiilidioksidia. Ulkoverhouslaudat on vesilasikäsitelty, mikä takaa myrkyttömästi kyllästetyn sahatavaran kestävyyden.
Haltia lämpenee ja jäähtyy auringosta ja maasta saatavalla energialla. Se on lämmityksen suhteen 75-prosenttisesti omavarainen ja jäähdytyksen suhteen 100-prosenttisesti omavarainen. Kesällä rakennus jäähdytetään aurinkoenergian avulla siirtämällä lämpöä kallioon, josta se taas talvella otetaan lämmityskäyttöön. Kalliosta ja auringosta saatavan hybridienergian ansiosta vain 25 prosenttia lämmitysenergiasta tarvitaan verkkosähkönä. Haltia käyttää uusiutuvaa puusähköä.
Keväällä 2017 Haltiaan pystytettiin sähköautojen latauspisteet yhteistyössä Fortumin ja OP-kulun kanssa. Oman sähköauton voi ladata maksutta ja käydä samalla itse latautumassa luonnosta lähipoluilla.
Haltian aktiivinen ilmastointijärjestelmä reagoi ihmisten lukumäärään. Samoin käymälöiden ja toimistotilojen valaistus himmenee ja kirkastuu automaattisesti tarpeen mukaan. Rakennuksen käyttövesi lämmitetään kesällä aurinkokeräimistä saatavalla energialla, ja automaattiset hanat ja vedettömät pisuaarit pienentävät veden kulutusta. Kylmälaitteiden, keittiölaitteiden ja ilmanvaihtojärjestelmien lämpö otetaan talteen.
Rakennus on saanut ensimmäisenä maailmassa kestävän kehityksen EMYA-palkinnon vuonna 2015.
José Nelson Westrupp
thumb|right|José Nelson Westrupp
José Nelson Westrupp (s. 11. syyskuuta 1939) on brasilialainen roomalaiskatolinen piispa. Hänestä tuli dehoniaanien jäsen 2. helmikuuta 1962, ja hän sai pappisvihkimyksensä 28. kesäkuuta 1964. Hänet nimitettiin São José dos Camposin hiippakunnan johtoon 11. toukokuuta 1991, ja piispaksi konsekroinnin suoritti 20. heinäkuuta Carlo Furno, jota avustivat Geraldo María de Morais Penido ja Eusébio Oscar Scheid.
Westrupp sai 1. lokakuuta 2003 nimityksen Santo Andrén piispaksi.
Timo Pekkanen
Timo Juhani Pekkanen (23. maaliskuuta 1933 Saari – 22. kesäkuuta 2009) oli suomalainen eläinlääkäri ja professori. Valmistuttuaan eläinlääkäriksi vuonna 1961 Pekkanen toimi aluksi eläinlääkärinä Säkylässä. Hän palasi kuitenkin pian Helsingin yliopistoon, jossa hän oli ensin assistenttina vuodesta 1968 ja sitten yliassistenttina väiteltyään tohtoriksi vuonna 1971. Vuosina 1978–1998 hän oli Eläinlääketieteellisen korkeakoulun elintarvikehygienian professori. Hänen tutkimusalaansa olivat elintarvike- ja ympäristömyrkkyjen vaikutusmekanismit, ja hän oli myös toksikologian asiantuntija.
Pekkasen veli on kielitieteilijä Tuomo Pekkanen.
The Cathedral and the Bazaar
The Cathedral and the Bazaar on Eric S. Raymondin avoimen lähdekoodin ohjelmistotuotannon menetelmistä kirjoittama essee, joka perustuu hänen havaintoihinsa Linuxin ja Fetchmailin kehitystyöstä. Essee julkistettiin ensi kerran Linux-kongressissa 27. toukokuuta 1997 ja julkaistiin painetussa muodossa 1999.
Sisältö
thumb|220px|Fetchmail
Esseessä asetetaan vastakkain kaksi erilaista vapaan ohjelmiston kehittämismetodia:
Torvaldsin käyttämäksi kehitysmalliksi kuvataan release early and often, delegate everything you can, be open to the point of promiscuity: julkaise varhain ja usein; delegoi kaikki minkä voit; ole avoin umpimähkäisyyteen asti. Raymond ehdottaa, että Torvaldsin suurin ja merkittävin keksintö ei ollut itse ydin, vaan sen kehitykseen käytetty malli. Raymond kehuu Torvaldsin kykyä tuottaa käyttöjärjestelmän ydin, mutta innovaatioiden sijaan Torvaldsin kyvyt loistavat insinöörimäisen suunnittelun ja ongelmien välttämisen laadussa.
Esseen keskeisin väittämä on Linuksen laiksi kutsuttu lause given enough eyeballs, all bugs are shallow. Eli: mitä paremmin koodi on laajan yleisön saatavilla testaukseen, käyttöön ja kokeiluun, sitä nopeammin kaikenlaiset ohjelmavirheet, bugit, häviävät tuotteesta. Sitä vastoin katedraalimallissa ylenmääräinen aika ja työpanos kuluvat samantapaisten virheiden jäljittämiseen, koska koodi on vain harvojen kehittäjien ulottuvilla.
Richard Stallman mainitaan vapaan ohjelmiston käsitteen kehittäjäksi ja se keskittyy siihen, mitä ohjelmiston vastaanottaja saa ohjelmistolla tehdä. Avoin lähdekoodi keskittyy käytännön seurauksiin. Essee kiinnittää huomiota vapaan ohjelmiston vaikutuksiin ohjelmistokehitysmenetelmiin.
Vaikutus
Essee auttoi useimpia vapaan lähdekoodin ohjelmistoja kehittäviä tahoja omaksumaan basaarityylisen työtavan joko kokonaan tai osittain. Alun perin katedraalimallin kehitysprojektit GNU Emacs ja GCC siirtyivät sittemmin basaarimallin käyttöön. Esseellä oli huomattava vaikutus siihen, että Netscape vapautti selaimensa lähdekoodin, mikä johti lopulta Mozilla-projektin syntyyn.
Kun O'Reilly-kustantamo julkaisi esseen painetussa muodossa 1999, tapahtuma merkitsi uutta merkkipaalua. The Cathedral and the Bazaar -kirjasta tuli ensimmäinen kaupallisesti julkaistu kirjallinen teos, joka käyttää vapaata Open Publication License -lupaehtoa.
Gerry Cosby
Gerry Cosby (15. syyskuuta 1909 Roxbury, Massachusetts, Yhdysvallat – 26. marraskuuta 1996) oli yhdysvaltalainen jääkiekkoilija. Hän johti Yhdysvaltain maajoukkueen sen ensimmäiseen maailmanmestaruuteen vuoden 1933 maailmanmestaruuskisoissa. Hänet valittiin International Ice Hockey Federation Hall of Fameen vuonna 1997.
Alla Tsuper
Alla Petrivna Tsuper (,, ; s. 16. huhtikuuta 1979 Rivne, Rivnen alue, Ukrainan SNT) on syntyjään ukrainalainen, sittemmin valkovenäläistynyt freestylehiihtäjä ja olympiavoittaja. Hän kilpailee freestylen hypyissä.
Tsuper voitti Sotšin olympiakisoissa 2014 kultaa. Torinossa 2006 hän oli kymmenes ja Vancouverissa 2010 kahdeksas.
Henrik Lund
thumb|Henrik Lund puolisonsa Malenen kanssa vuonna 1911. Henrik Lund (29. syyskuuta 1875 – 6. kesäkuuta 1948) oli grönlantilainen lyyrikko, taiteilija ja pappi. Hän kirjoitti sanat Grönlannin kansallislauluun, Nunarput utoqqarsuanngoravitiin.
Koria-Roll
Koria-Roll on Kouvolassa järjestettävä suomalainen rockfestivaali, joka järjestetään kesäisin Korian kaupunginosassa. Koria-Roll aloitti toimintansa 1990-luvun puolivälissä. Vuonna 1994 Koria-Rollin järjesti Emu ry. Alkuperäinen Koria-Roll oli ensimmäisen kerran järjestetty jo vuonna 1976 Korian Kallioniemessä, ja tämä paikka on säilynyt tapahtuman järjestämispaikkana. Vuodesta 2002 lähtien Koria-Rollia on järjestänyt Hotokki Ry. Vuoden 2008 Koria-Roll jäi järjestäjien ilmoituksen mukaan toistaiseksi viimeiseksi.
Koria-Roll teki paluun 13 vuoden tauon jälkeen. Kaksipäiväinen tapahtuma oli tarkoitus järjestää 14.–15. elokuuta 2020 Korian Kallioniemessä uuden järjestäjän voimin. Koronapandemian vuoksi tapahtuma kuitenkin jouduttiin perumaan ja siirtämään elokuulle 2021. Koria-Roll piti välivuoden vuonna 2022 Venäjän hyökkäyssodan kustannusvaikutuksien sekä tapahtumakesään kohdistuneen epävarmuuden vuoksi, mutta järjestettiin jälleen Kallioniemessä 11.–12. elokuuta 2023.
Moby Dick (täsmennyssivu)
Moby Dick tarkoittaa seuraavia asioita:
Emanuel Åström
Hemming Emanuel Åström (16. heinäkuuta 1876 Oulu – 24. syyskuuta 1937 Oulu) oli suomalainen kauppaneuvos ja Veljekset Åström Oy:n pitkäaikainen toimitusjohtaja.
Åströmin vanhemmat olivat nahkatehtailija, kunnallisneuvos Karl Robert Åström ja Gustava Katarina Ringvall ja puoliso vuodesta 1902 Hilda Harriet Smith. Åström kävi kolme luokkaa suomenkielistä Oulun lyseota 1888–1891, yhden luokan Oulun ruotsinkielistä lyseota 1891–1892, Oulun kauppakoulun ja Oulun teollisuuskoulun kemiallisen osaston. Hän opiskeli myös Moskovassa, Lontoossa ja Saksassa 1895–1898 ja 1900–1901.
Kun Veljekset Åströmin perustajaveljekset Hemming ja Karl Robert Åström kuolivat runsaan vuoden sisällä vuosina 1895 ja 1897, Suomen suurin nahkatehdas siirtyi Karl Robertin poikien johtoon. Emanuel Åströmistä tuli toimitusjohtaja 1898, hänen veljensä John Robert oli johtanut yritystä lyhyen aikaa isän kuoleman jälkeen. Vuoteen 1912 mennessä Emanuel ehti toimia toimitusjohtajana, johtokunnan jäsenenä ja Pietarin edustajana, kunnes hän tuona vuonna siirtyi jälleen toimitusjohtajan tehtävään, jossa hän toimi aina vuoteen 1932 asti.
Emanuel Åström omisti 1920-luvulla Pohjolan Osake-Pankista kymmenen prosenttia. Hänelle myönnettiin kauppaneuvoksen arvo 1920. Emanuelin, lempinimeltään Manne, mukaan on nimetty Mannenkatu Myllytullin kaupunginosassa. Emanuel Åström osallistui myös Oulun kunnallispolitiikkaan, hän oli Oulun kaupunginvaltuuston jäsen 1913–1918.
Operaattori (matematiikka)
Matemaattinen operaattori on funktio, joka muuntaa toista funktiota. Operaattorilla voi olla miten monta tahansa operoitavaa kohdetta, jolle se suorittaa toimintonsa, mutta useimmiten kohteita on vain yksi.
Määritelmä
Operaattori on siis muunnoslaki, joka muuntaa funktion uudeksi funktioksi. Jos merkitään tutkittavaa operaattoria symbolilla ja operoidaan sillä funktiota, niin saadaan uusi funktio. Tämä voidaan ilmaista muodossa.
Operaattori vai funktio?
Operaattoreita käytetään yleensä reaalilukuja monimutkaisempiin matemaattisiin kokonaisuuksiin, kuten vektoreihin, satunnaismuuttujiin ja matemaattisiin lausekkeisiin. Jos funktion lähtö- tai määrittelyjoukon rakenne on reaalilukua huomattavasti monimutkaisempi, se määritellään useimmiten operaattoriksi. Vastaavasti, jos funktion lähtö- ja maalijoukot ovat reaalilukuja, kutsutaan sitä vain funktioksi. Esimerkkinä tämänlaisesta monimutkaisten matemaattisten kokonaisuuksien operoimiseen ovat derivaatta- ja integraalioperaattorit.
Lisäksi, funktiota kutsutaan operaattoriksi, jos sitä käytetään usein tai sen merkintätapa on nopeampi kuin funktion yleinen muoto F(x,y,x...). Esimerkkejä tällaisesta tapauksesta ovat summaoperaattori +, jako-operaattori / ja kertomaoperaattori !. Näiden käyttö ei välttämättä liity monimutkaisten matemaattisten kokonaisuuksien laskemiseen.
Lineaarioperaattorit
Lineaarisia operaattoreita käytetään lineaariavaruuksissa summaamaan vektoreita ja kertomaan skalaareilla.
Slatanic Slaughter II – A Tribute to Slayer
Slatanic Slaughter II – A Tribute to Slayer on yhdysvaltalaisen thrash metal -yhtye Slayerin kunniaksi julkaistu tribuuttialbumi vuodelta 1996.
Paavo Vierto
Paavo Kustaa Vierto (29. elokuuta 1915 Lehtimäki – 9. joulukuuta 1941 Jasinovski, Ukraina) oli suomalainen mäkihyppääjä. Hän voitti mäkikilpailun MM-kisoissa 1941 Cortina d'Ampezzossa, mutta FIS julisti kisat epävirallisiksi vuonna 1946. Suomen-mestaruuden hän voitti vuonna 1936.
Toinen maailmansota
Vierto kaatui SS-miehenä 1941 Ukrainassa. Samana vuonna hänen oli määrä aloittaa Saksan mäkihyppyjoukkueen valmentajana.
Yksityiselämä
Paavon isä Kalle Vierto oli Suojeluskuntajärjestön sotilasohjaaja, tunturihiihdon uranuurtaja ja huoltopäällikkö.
Luettelo Italian sarjoissa pelanneista suomalaisista jalkapalloilijoista
Tämä on luettelo Italian sarjoissa pelanneista suomalaisista jalkapalloilijoista.
Giovanni D’Ascenzi
Giovanni D'Ascenzi (6. tammikuuta 1920 – 26. helmikuuta 2013 ) oli italialainen roomalaiskatolinen piispa. Hänet vihittiin papiksi 19. kesäkuuta 1943 ja nimitettiin Sovana-Pitiglianon hiippakunnan piispaksi 7. lokakuuta 1975. Piispaksi konsekroinnin suoritti 7. joulukuuta Sebastiano Baggio, jota avustivat Ismaele Mario Castellano ja Luigi Boccadoro. Hiippakunnan nimi muutettiin 25. maaliskuuta 1981 Sovana-Pitigliano-Orbetelloksi.
D'Ascenzi sai 11. huhtikuuta 1983 nimitykset Arezzon, Cortonan ja Sansepolcron hiippakuntien johtoon. 30. syyskuuta 1986 nämä kolme hiippakuntaa yhdistettiin Arezzo-Cortona-Sansepolcron hiippakunnaksi, ja D'Ascenzi jatkoi toimintaansa yhdistyneen hiippakunnan piispana, kunnes jäi eläkkeelle 8. kesäkuuta 1996.
Jouluntaika
Jouluntaika on lastenmusiikkiyhtye Pellekaija Pumin studiolevy.
Kappaleet
Kaikki kappaleet on säveltänyt ja sanoittanut Pekka Tonttila.
Muusikot
Lähde
Zvornik
Zvornik on kaupunki Bosnia ja Hertsegovinan koillisosassa Serbitasavallan alueella Serbian rajan vieressä Tuzlasta kaakkoon. Se sijaitsee Drina-joen varrella. Zvornikin keskustaajamassa oli noin 11 100 asukasta ja kunnassa noin 54 400 asukasta vuoden 2013 väestönlaskennan mukaan. Serbit hyökkäsivät kaupunkiin Bosnian sodassa keväällä 1992. Kaupungin läheltä on myös löydetty yksi suurimmista sodanaikaisista joukkohaudoista.
Porin keskustan uimahalli
thumb|right|300px|Porin keskustan uimahalli thumb|right|300px|Sisäänkäynti Porin keskustan uimahalli on vuonna 2011 käyttöön otettu uimahalli Porissa. Se sijaitsee kaupungin keskustan tuntumassa Kuninkaanhaan kaupunginosassa.
Päätös uimahallin rakentamisesta tehtiin vuonna 2008, jolloin Porin kaupunki vietti 450-vuotisjuhliaan. Se avattiin yleisölle kolme vuotta myöhemmin, syyskuussa vietettävän Porin Päivän yhteydessä. Uimahalli maksoi kokonaisuudessaan 17,5 miljoonaa euroa. Vuonna 1971 valmistunut vanha uimahalli poistettiin käytöstä keväällä 2011 ja sen paikalle on rakennettu uusia kerrostaloja.
Uimahallin on suunnitellut arkkitehti Tapio Antikainen. Kyseessä on Suomen ensimmäinen uimahalli, jossa osa rakennuksen käyttämästä energiasta saadaan sen katolle sekä sen esipatinoituun kuparijulkisivuun sijoitetuilla aurinkokeräimillä. Ne kattavat noin 5 % koko hallin vuotuisesta energiankulutuksesta.
Hallissa on yhteensä seitsemän allasta (iso allas, lastenallas, opetusallas, tenava-allas, hyppyallas, monitoimiallas ja poreallas), vesiliukumäki, kaksi tavallista saunaa, yksi höyrysauna sekä kuntosali. Iso 50 metrin pituinen allas voidaan jakaa siirrettävällä kannaksella kahdeksi pienemmäksi altaaksi. Hyppyaltaassa on 1 ja 3 metrin ponnahduslaudat sekä 1, 3 ja 5 metrin kerroshyppytasanteet. 50 metrin pituinen vesiliukumäki kulkee osittain rakennuksen ulkopuolella. Lisäksi hallissa on kahvio ja auditorio sekä 400 hengen katsomo.
Gas
Wolfgang Voigt (tunnetaan parhaiten nimellä Gas) (s. 1961) on saksalainen elektronisen musiikin artisti, joka tunnetaan ennen kaikkea minimaalisesta teknomusiikistaan.
Gas-nimen alla Voigt on julkaissut neljä studioalbumia, kaksi minilevyä sekä yhden kokoelmalevyn.
Voigt on myös perustanut levy-yhtiön, Kompaktin vuonna 1998.
Joseph Peter O’Connell
Joseph Peter O'Connell (10. joulukuuta 1931 Melbourne – 27. huhtikuuta 2013) oli australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 28. heinäkuuta 1957, ja hänet nimitettiin Melbournen vihkipiispaksi ja Sanctus Germanuksen titulaaripiispaksi 24. tammikuuta 1976. Piispaksi konsekroinnin suoritti 31. maaliskuuta Thomas Francis Little, jota avustivat Arthur Francis Fox ja Ronald Austin Mulkearns.
O'Connell toimi vihkipiispana, kunnes jäi eläkkeelle 11. joulukuuta 2006.
Hilton Forrest Deakin
Hilton Forrest Deakin (13. marraskuuta 1932 Seymour, Victoria, Australia – 28. syyskuuta 2022 Balwyn, Victoria, Australia ) oli australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 27. heinäkuuta 1958. Hänet nimitettiin Melbournen vihkipiispaksi sekä Murthlacumin titulaaripiispaksi 30. joulukuuta 1992, ja piispaksi konsekroinnin suoritti 3. maaliskuuta 1993 Thomas Francis Little, jota avustivat Joseph Peter O'Connell ja Eric Gerard Perkins.
Deakin jäi eläkkeelle 13. marraskuuta 2007.
Prophets of Da City
Prophets of Da City on eteläafrikkalainen rap-yhtye. Se julkaisi ensimmäisen albuminsa vuonna 1990. Yhtye on esiintynyt muun muassa Lontoossa.
Benedito Francisco de Albuquerque
Benedito Francisco de Albuquerque (s. 24. heinäkuuta 1928) on brasilialainen roomalaiskatolinen piispa. Hänet vihittiin papiksi 8. joulukuuta 1953 ja nimitettiin Itapipocan hiippakunnan johtoon 4. tammikuuta 1985. Piispaksi vihkiminen seurasi 5. toukokuuta. Pääkonsekraattorina toimi Aloísio Leo Arlindo Lorscheider, jota avustivat Paulo Eduardo Andrade Ponte ja Walfrido Teixeira Vieira.
De Albuquerque jäi eläkkeelle 25. toukokuuta 2005.
An Giang
An Giang on Vietnamin maakunta, joka sijaitsee maan lounaisosassa Mekong-joen suistossa. Vuonna 2004 siellä asui 2 170 100 ihmistä. Maakunnan pääkaupunki on Long Xuyên.
Maantiede
left|thumb|250px|An Giangia ylhäältäpäin katsottuna
An Giang on melko tasaista aluetta, vaikkakin maakunnan luoteisosissa lähellä Kambodžan rajaa on myös Cam-vuoristo, johon kuuluu seitsemän vuorta. Koska sen alueella virtaa monia jokia, maaperä on hedelmällistä ja maakunta tuottaakin paljon riisiä. An Giangin suurimmat kaupungit ovat sen pääkaupunki Long Xuyên sekä Châu Đốc. Sen lämpötila on vuoden ympäri yleensä noin 26-28 astetta. Säätilassa on kaksi kautta, kuiva kausi joulukuusta huhtikuuhun ja monsuunikausi toukokuusta marraskuuhun. Alueella on usein tulvia elokuusta marraskuuhun. Maakunta jaetaan yhdeksään piirikuntaan, jotka ovat An Phú, Tân Châu, Phú Tân, Châu Phú, Thoại Sơn, Chợ Mới, Tịnh Biên, Châu Thành ja Tri Tôn.
Historia
An Giangia asuttivat ensin vietnamilaiset siirtolaiset, jotka muuttivat pohjoisesta etsiessään uutta asuinpaikkaa. Uskotaan, että se oli Óc Eo-kulttuurin tärkeä keskus sen hyvän sijainnin ansiosta. An Giang tunnetaan sen silkkituotannosta. Siitä tuli maakunta vuonna 1832. An Giangissa asuu useita etnisiä vähemmistöjä, joista suurin on krom-khmerit. Maakunnan alueella tapahtui Ba Chúcin verilöyly huhtikuussa 1978. Tuolloin punaiset khmerit aloittivat hyökkäyksensä Vietnamin rajalle ja tappoivat yli 3000 ihmistä.
GZA
Gary Grice (s. 22. elokuuta 1966 Brooklyn, New York, New York), taiteilijanimeltään GZA, on yhdysvaltalainen rap-artisti ja hip hop-ryhmä Wu-Tang Clanin jäsen. Hän on julkaissut seitsemän soololevyä. GZA on sukua Hip hop artisti RZA:lle ja Ol' Dirty Bastardille.
Vorkuta (joki)
Vorkuta on Petšoran vesistöön kuuluvan Usan sivujoki Nenetsian autonomisessa piirikunnassa ja Komin tasavallassa Venäjällä. Sen pituus on 182 kilometriä, valuma-alueen laajuus 4 550 neliökilometriä ja keskimääräinen virtaama joen keskijuoksulla 43,4 kuutiometriä sekunnissa.
Vorkuta saa alkunsa Uralin pohjoisrinteellä sijaitsevasta Vorkuta-Hasyrei-Ty -järvestä. Sen valuma-alueella on 2 000 järveä ja paljon soita. Joen varrella sijaitsee Vorkutan kaupunki.
Joen nimi perustuu nenetsin sanoihin vark ’karhu’ ja jaha ’joki’ (”Karhujoki”).
Cleveland Spiders
Cleveland Spiders oli yhdysvaltalainen baseballjoukkue, joka liittyi American Association -liigaan kaudella 1887, jolloin se tunnettiin myös nimillä Forest Citys tai Blues. Joukkueen menestys AA:ssa oli heikko, mutta kauden 1888 jälkeen se valittiin korvaamaan Detroit Wolverines -joukkue National Leaguessa, jolloin joukkueen nimeksi vakiintui Spiders.
Vuonna 1892 joukkue voitti kahtia jaetun kauden syyspuoliskon ja pelasi liigan mestaruusotteluissa kevätkauden voittajaa, Boston Beaneatersia vastaan häviten puhtaasti saavuttaen kuudessa ottelussa vain yhden tasapelin.
Vuonna 1895 Spiders sijoittui National Leaguessa toiselle sijalle ja haastoi Temple Cupissa Liigan voittajan Baltimore Oriolesin. Spiders voitti neljä ottelua viidestä. Seuraavalla kaudella joukkueet olivat jälleen liigan kaksi parasta, nyt oli Oriolesin vuoro viedä Temple Cup suoraan neljässä pelissä.
Vuonna 1899 Robinsonin veljekset ostivat konkurssikypsän St. Louis Brownsin ja vaihtoivat sen nimeksi Perfectos. Kuitenkin he pitivät myös Spidersin omistuksessaan. Uskoen Perfectosin vetävän enemmän väkeä tiheämmin asutussaa St. Louisissa, Robinsonit siirsivät suurimman osan Clevelandin tähdistä, mukaan lukien tulevat Baseball Hall of Fame -jäsenet Cy Young, Jesse Burkett ja Bobby Wallace St. Louisiin. Spidersin yleisömäärät romahtivat eivätkä muut joukkueet suostuneet pelaamaan League Parkilla, koska niiden osuus tuloista ei kattanut edes joukkueen majoitus- ja matkakuluja. Joukkueen oli siis pakko pelata valtaosa peleistään vieraissa. Joukkueen 42 kotipelin yleisökeskiarvo oli vain 145 katsojaa per peli 9000 -paikkaisella League Parkilla. 101 vierastappiota lienee ennätys, jota ei koskaan tulla rikkomaan. Vieraspeleistään joukkue voitti 11.
Joukkue oli yksi neljästä, jotka poistettiin National Leaguesta kauden 1899 jälkeen. Robinsonit myivät joukkueen Charles Somersille ja John Kilfoylelle 1900.
Vuonna 1900 American Leaguessa (silloin alasarja minor league) pelasi joukkue nimeltään Cleveland Lake Shores (Western liigan aikana 1894-1899 Grand Rapids Rustlers). Kun American League julisti itselleen Major League aseman 1901, joukkueen nimeksi tuli Cleveland Bluebirds (Blues), ja lopulta muutamien eri nimien jälkeen Cleveland Indians.
Vym
Vym on Vienanjoen vesistöön kuuluvan Vytšegdan sivujoki Komin tasavallassa Venäjällä. Sen pituus on 499 kilometriä, valuma-alueen laajuus 25 600 neliökilometriä ja keskimääräinen virtaama Vesljanan kylän luona 196 kuutiometriä sekunnissa.
Vym saa alkunsa Timanin selänteeltä, virtaa kohti etelää ja laskee Vytšegdaan Ust-Vymin kylän luona. Tärkeimmät sivujoet ovat Vorykva, Jelva, Požeg, Tšub, Koin ja Vesljana. Joki on liikennöintikelpoinen Vesljanan suuhun saakka. Sen varrella sijaitsee Jemvan kaupunki.
Jarenga
Jarenga on Vienanjoen vesistöön kuuluvan Vytšegdan sivujoki Komin tasavallassa ja Arkangelin alueella Venäjällä. Sen pituus on 281 kilometriä, valuma-alueen laajuus 5 140 neliökilometriä ja keskimääräinen virtaus 23 kilometrin päässä joen suusta 48,8 kuutiometriä sekunnissa.
Joen suussa sijaitsee Jarenskin piirikeskus.
Helsingin lääni
Helsingin lääni oli lyhytaikainen hallintoalue Uudellamaalla 1500-luvun puolivälissä.
Vantaanjoen suulle perustettiin vuonna 1550 Helsingin kaupunki ja sen viereen Helsingin kuninkaankartano. Uutta asutusta hallitsi aluksi Porvoon kuninkaankartanon vouti Erik Spåre. Vuonna 1553 Spåre joutui jättämään virkansa ja Helsingin voudinvirkaan asettui Hans Larsson Björnram.
Joulukuussa 1555 voudiksi tuli Anders Korp. Hän sai hallintaansa Helsingin kuninkaankartanon sekä Sipoon, Espoon ja Helsingin (kirkko)pitäjät. Espoo irrotettiin hänen hallinnastaan ja samalla Helsingin läänistä vuonna 1557.
Hallintoalueen alamäki ja samalla alueen pieneneminen jatkui väliaikaisten johtajien kaudella. Erik Svensson tuli voudiksi 1559, mutta hän kuoli jo 1561. Alivouti Krister Söffringsson Jute alkoi hoitaa tehtävää hänen jälkeensä. Samana vuonna Sipoo irrotettiin Helsingin läänistä ja annettiin läänitykseksi Klaus Flemingille. Laajana hallintoalueena aloittaneesta läänistä oli jäljellä vain Helsingin pitäjä.
Vuonna 1562 Helsingin ja Porvoon läänit yhdistettiin ja johtoon asettui Porvoon vouti Jöns Månsson. Helsinki pysyi Porvoon voutikunnan alaisuudessa vuonna 1634 toteutettuun hallintouudistukseen saakka. Silloin se liitettiin Uudenmaan ja Hämeen lääniin maaherran alaisuuteen.
Prosopagnosia
Prosopagnosia (kreik. prosopon, ’kasvot’ + a- kr. ’ei’ + gnosis,kr. ’tieto’) eli kasvosokeus tarkoittaa vaikeutta tunnistaa ihmisiä kasvojen perusteella. Noin 2,5 prosenttia väestöstä on perinnöllisesti kasvosokeita. Tunnistamatta saattaa jäädä esimerkiksi luokkatoveri, joka tuleekin yllättäen vastaan kaupassa tai opettaja, joka on värjännyt ja leikannut hiuksensa. Pahimmassa tapauksessa ihminen ei tunnista edes läheisimpiä ihmisiään nähdessään näiden kasvot, vaan tarvitsee muunlaisen vihjeen, esimerkiksi äänen, tunnistamisen avuksi. Usein kasvosokea ei itse tiedä olevansa kasvosokea, koska hän on oppinut lukemaan toissijaisia vihjeitä. Kasvosokeus aiheuttaa monenlaista sosiaalista hankaluutta kantajalleen, minkä vuoksi se olisi syytä havaita jo lapsena. Usein kasvosokeuteen liittyy myös vaikeus suunnistaa.
Prosopagnosia voi aiheutua myös oikean aivopuoliskon ohimolohkon vauriosta esimerkiksi aivoinfarktin tai -verenvuodon seurauksena. On raportoitu myös harvinaisia tapauksia, jossa potilas aivojen pienen vaurion seurauksena menettää kykynsä tunnistaa tietyn ihmisen, esimerkiksi isoäitinsä, vaikka muiden ihmisten havaitseminen sujuu.
Prosopagnosian kaltaisia oireita esiintyy toisinaan myös kehityksellisissä neurologisissa häiriöissä, kuten Aspergerin oireyhtymässä (AS). AS-henkilöillä saattaa olla vaikeuksia tunnistaa tuttua henkilöä ilman ympäristöstä saatavia vihjeitä. Tällainen kasvosokeuden kaltainen häiriö liittyy usein keskittymiskykyyn eikä ole periytyvä eikä myöskään ole kytköksissä suuntien havaitsemiseen.
Kasvosokeus on ilmiönä tunnettu kauan, mutta se virallistettiin vasta vuonna 1947, kun saksalainen neurologi Joachim Bodamer raportoi kasvosokeista henkilöistä. Hän kehitti termin ”prosopagnosia” kreikan kielen sanoista prosopon (kasvot) ja agnosia (tunnistamattomuus). Ominaisuutta on tutkittu perusteellisemmin vasta 2000-luvulla.
Ydinkäyttöinen lentokone
Ydinkäyttöinen lentokone on lentokone, jonka moottoreissa hyödynnetään ydinvoimaa. Sekä Yhdysvallat että Neuvostoliitto suunnittelivat ydinlentokoneita 1950- ja 1960-luvuilla, ja prototyypit valmistuivat koelentokäyttöön. Koneita suunniteltiin erittäin pitkän lentomatkan pommikoneiksi. Teoriassa ydinreaktorilla varustettu pommittaja olisi voinut päivystää ilmassa parin viikon ajan.
Suunnitelmat Yhdysvalloissa
thumb|200px|Convair NB-36H, XB-6-testikone Ydinvoimalla toimivan lentokoneen suunnittelu aloitettiin NEPA-projektin (Nuclear Energy for the Propulsion of Aircraft) puitteissa jo vuonna 1946. 1951 NEPAn tietojen perusteella käynnistettiin ANP-projekti (Aircraft Nuclear Propulsion). Tässä projektissa kaksi Convair B-36-pommikonetta otettiin muokattavaksi X-6-koekoneiksi. Ilmajäähdytteinen 3 MW ydinreaktori asennettiin koekoneen pommitilaan ja todettiin toimivaksi. Koneen moottorit olivat tavanomaiset Convair-36-koneen moottorit, eikä ydinreaktoria kokeiltu voimanlähteenä. Ohjelma peruttiin ennen kuin koneita oli saatu valmiiksi.
Project Pluto puolestaan oli suunnitelma rakentaa ydinenergaa hyväksikäyttävä risteilyohjus. Tämäkin suunnitelma peruttiin.
Suunnitelmat Neuvostoliitossa
Neuvostoliittolaiset pääsivät tutkimuksissaan pidemmälle. Kaksi valmista Tupolev Tu-119 -konetta valmistui koelentoihin. Nämäkin hylättiin pian liian suurten turvallisuusriskien johdosta. Tu-119 perustui edelleen käytössä olevaan Tupolev Tu-95 -pommikoneeseen.